The *Viking* på Verdensutstillingen i Chicago i 1893
Amerikansk fem cents frimerke: *Viking*
Viking
**«Viking»** er en nær kopi av Gokstadskipet, som ble funnet ved Sandefjord i 1880. «Viking» ble vist fram på Verdensutstillingen i 1893. Per 2017 eies det av stiftelsen «Friends of the Viking Ship».

Historikk
---------

Skipet ble bygget i skipsverftet Rødsverven i Sandefjord. Det ble konstruert av skipsreder Christen Christensen og Ole Wegger i Sandefjord.

Skipet ble døpt «Viking» og ble seilt av kaptein og larviksmann Magnus Andersen samt et mannskap på 11. Ferden startet i Bergen og gikk via Newfoundland til New York City og videre opp langs Hudsonelva, gjennom Eriekanalen og inn i De store sjøer. Turen endte i Chicago, hvor Verdensutstillingen ble arrangert i 1893 for å feire Christofer Columbus' oppdagelse av Amerika. Carter Harrison, Sr. som var borgermester i Chicago i fire valgperioder, kom om bord og tok kommandoen under den siste etappen av turen. Skipet ankom Jackson Park onsdag 12. juli 1893, til stor fanfare.

Etter å ha ligget i Chicago mens utstillingen pågikk, seilte Viking ned Mississippi-elven til New Orleans. Selve turen ned ble dekket av flere lokale aviser.

Året etter seilte «Viking» nordover igjen. Da skipet kom fram til Chicago, ble det først lagt til kai ved siden av Field Columbian Museum (i dag Museum of Science and Industry). I 1919 ble skipet restaurert, og fra 1920 ble hun anbragt i Lincoln Park under et inngjerdet overbygg av tre. I 1993 uttalte Chicago Park District at «Viking» ville bli flyttet fra sitt oppbevaringssted for å gjøre plass til utvidelsen av Lincoln Park Zoo. I det skandinavisk-amerikanske miljøet (the Federation of Norwegian Women's Societies) ble det satt i gang en innsamlingskampanje, og i 1994 ble skipet flyttet til en lagerbygning i Vest-Chicago. Etterpå ble det flyttet til Good Templar Park i Geneva, Illinois. Fronten og enden på «Viking» lagres (per 2017) i Museum of Science and Industry i Chicago.

I 2008 ble stabilisering av skipet påbegynt med midler skjenket av American Express i partnerskap med National Trust for Historic Preservation. Det andre trinnet i stabiliseringsarbeidet gikk t på å rengjøre, behandle og forsegle de mange tusen naglene på «Viking».

«Viking»s rute fra Norge til Amerika i 1893.

Bilder
------

* «Viking» beskyttet av et reisverk i tre overtrukket med stoff.«Viking» beskyttet av et reisverk i tre overtrukket med stoff.
* Siden.Siden.
* Innsiden, mot front.Innsiden, mot front.
* Innsiden, mot akter.Innsiden, mot akter.

Referanser
----------

1. 1 2 3 4  «History of Viking». *Friends of the Viking Ship* **(engelsk)**. 25. april 2017. Arkivert fra originalen 27. juni 2019. Besøkt 27. desember 2018.
2. ↑  «"Viking"- 1893-kopien av Gokstadskipet - "Viking" - 1893 viking ship replica of the Gokstad ship». *www.vikingskip.com*. Arkivert fra originalen 11. juni 2018. Besøkt 27. desember 2018. «Last leg to Chicago in convoy with more than 50 steamboats. | Chicago arrival July 12. 1893, parade along Lincoln Park to Jackson Park, at least 100000 spectators»
3. ↑  «American World's Fairs Icons that Have Stood the Test of Time | National Trust for Historic Preservation». *savingplaces.org* **(engelsk)**. 20. juni 2014. Besøkt 27. desember 2018. «Fortunately, with the help of Preservation Partners of the Fox Valley (PPFV), local fundraising, and the Partners in Preservation program, the ship underwent a restoration in 2008 and now sits safely under a secure and enclosed structure for visitors to experience.»

Litteratur
----------

* Rasmussen, R. (1894). *"Viking" fra Norge til Amerika*. Bergen: Forfatteren.
* «Et apropos til filmvikingenes langferd til USA i år – Da Gokstadskipet seilte over Atlanterhavet i 1893». VG. 24. mai 1958. s. 5.
* «Et apropos til filmvikingenes langferd til USA i år – Da Gokstadskipet seilte over Atlanterhavet i 1893 (forts)». VG. 24. mai 1958. s. 13.

Eksterne lenker
---------------

* (en) Viking Landfinder (ship, 1893) – kategori av bilder, video eller lyd på Commons Rediger på Wikidata